Narodna skupština
20071226

Od koga se to bojite?Vaš sud su građani Srbije. Nema suda u Moskvi, nema u Briselu, nema u Vašingtonu, izuzev u Srbiji – za političare. (Aplauz.) Ja nisam siguran da će sutra građani Srbije razumeti rezoluciju. Oni koji su za razgovore sa Evropskom unijom po svaku cenu, reći će – pa to piše ovde u rezoluciji. Jer mi ćemo se truditi da očuvamo suverenitet države, pa ako ne uspemo, bože moj, mi ćemo reći – nismo uspeli. Oni koji nisu za razgovore po svaku cenu, oni koji su za Srbiju po svaku cenu, oni će reći, pa ovde u rezoluciji piše – očuvaćemo suverenitet, i nema pregovora, i nema pridruživanja, i nema Sporazuma i nema bilo čega, ako neko ne prizna da je Kosovo i Metohija u sastavu Srbije. Nemoguće je, po vašim dosadašnjim istupima, po vašoj ideologiji, po onome kako vas svi poznajemo, a ja posebno, da je ovo dokument oko koga se slažete i vi iz DS i vi iz DSS. Nemoguće je, niste pronašli dokument oko koga se slažete, zato što vam Ustav nije bio imperativ.